|  |
| --- |
| UKMERGĖS RAJONO SAVIVALDYBĖSTARYBA |
|  |
| **SPRENDIMAS** |
| **DĖL UKMERGĖS RAJONO SAVIVALDYBĖS 2020 METŲ**  **BIUDŽETO PATIKSLINIMO** |
|  |
| 2020 m. gegužės d. Nr. |
| Ukmergė |
|  |
|  |

Vadovaudamasi Lietuvos Respublikos vietos savivaldos įstatymo 51 straipsnio 2 dalimi, Lietuvos Respublikos biudžeto sandaros įstatymu, Lietuvos Respublikos Vyriausybės 2001 m. gegužės 14 d. nutarimu Nr. 543 ,,Dėl Lietuvos Respublikos valstybės biudžeto ir savivaldybių biudžetų sudarymo ir vykdymo tvarkos patvirtinimo”, Ukmergės rajono savivaldybės taryba n u s p r e n d ž i a:

1. Patikslinti Ukmergės rajono savivaldybės tarybos 2020 m. vasario 20 d. sprendimu Nr. 7-28 patvirtintą Ukmergės rajono savivaldybės biudžeto pajamų planą (su vėlesniais pakeitimais):

**1.1. padidinti Europos Sąjungos ir kitos tarptautinės paramos lėšas 563,7 tūkst. Eur ir vietoj „5009,8“ įrašyti ,,5573,5“;**

**1.2. padidinti specialias tikslines dotacijas valstybinėms (perduotoms savivaldybėms) funkcijoms atlikti 150,0 tūkst. Eur ir vietoj „3489,144“ įrašyti ,,3639,144“;**

**1.3.** **padidinti 271,8 tūkst. Eur kelių priežiūros ir plėtros programos lėšas iš valstybės biudžeto ir vietoj ,,2095,6“ įrašyti ,,2367,4“;**

1.4. padidinti 500,0 tūkst. Eur tikslines dotacijas Valstybės investicijų programai įgyvendinti.

2. Patikslinti asignavimus iš Europos Sąjungos finansinės paramos lėšų Savivaldybės administracijai, iš jų:

2.1. skirti 40,0 tūkst. Eur projekto ,,Bendruomeninių vaikų globos namų ir vaikų dienos centrų tinklo plėtra Ukmergės rajone“ išlaidoms (Sveikatos apsaugos ir socialinės paramos programa), iš jų:

2.1.1. 39,5 ilgalaikiam turtui sukurti;

2.1.2. 0,5 tūkst. Eur administravimo išlaidoms, iš jų 0,4 tūkst. Eur darbo užmokesčiui;

2.2. skirti 450,5 tūkst. Eur projektui ,,Ukmergės miesto buvusio karinio miestelio ir šalia esančių teritorijų viešųjų erdvių infrastruktūros vystymas“ ilgalaikiam turtui sukurti (Smulkaus ir vidutinio verslo bei turizmo plėtros programa):

2.2.1. 49,1 tūkst. Eur projekto finansavimo dalį iš valstybės biudžeto lėšų;

2.2.2. 401,4 tūkst. Eur projekto finansavimo dalį iš Europos Sąjungos lėšų;

2.3. skirti 0,6 tūkst. Eur projektui ,,Pėsčiųjų takų rekonstrukcija ir plėtra Ukmergės mieste“ ilgalaikiam turtui sukurti (Viešosios infrastruktūros plėtros programa);

2.4. skirti 31,9 tūkst. Eur projektui ,,Šventosios su prieigomis kraštovaizdžio sutvarkymas“ ilgalaikiam turtui sukurti (Aplinkos apsaugos programa);

2.5. sumažinti 11,0 tūkst. Eur projektui ,,Ukmergės rajono Siesikų miestelio viešosios infrastruktūros gerinimas ir plėtra“ ilgalaikiam turtui sukurti (Kaimo plėtros programa), iš jų:

2.5.1. 1,6 tūkst. Eur projekto finansavimo dalį iš valstybės biudžeto lėšų;

2.5.2. 9,4 tūkst. Eur projekto finansavimo dalį iš Europos Sąjungos lėšų;

2.6. sumažinti 5,3 tūkst. Eur projektui ,,Ukmergės rajono Taujėnų miestelio viešosios infrastruktūros gerinimas ir plėtra“ ilgalaikiam turtui sukurti (Kaimo plėtros programa), iš jų:

2.6.1. 0,8 tūkst. Eur projekto finansavimo dalį iš valstybės biudžeto lėšų;

2.6.2. 4,5 tūkst. Eur projekto finansavimo dalį iš Europos Sąjungos lėšų;

**2.7. skirti 57,0 tūkst. Eur projektui ,,Ukmergės rajono Dainavos gyvenvietės viešosios infrastruktūros gerinimas ir plėtra“ ilgalaikiam turtui sukurti (Kaimo plėtros programa), iš jų:**

**2.7.1. 8,5 tūkst. Eur projekto finansavimo dalį iš valstybės biudžeto lėšų;**

**2.7.2. 48,5 tūkst. Eur projekto finansavimo dalį iš Europos Sąjungos lėšų.**

3. Skirti 500,0 tūkst. Eur iš Valstybės investicijų programos Savivaldybės administracijai, iš jų:

3.1. 200,0 tūkst. Eur projektui ,,VšĮ Ukmergės ligoninės priėmimo skyriaus atnaujinimas siekiant pagerinti teikiamų paslaugų kokybę“ (Sveikatos apsaugos ir socialinės paramos programa);

3.2. 300,0 tūkst. Eur Ukmergės Dukstynos pagrindinės mokyklos modernizavimui (Žinių visuomenės plėtros programa).

4. Sumažinti 2,6 tūkst. Eur palūkanų dengimui iš savivaldybės biudžeto (Savivaldybės valdymo programa).

5. Skirti 2,6 tūkst. Eur Visuomenės sveikatos biurui – pirties ir dušo paslaugų teikimui, iš jų 0,5 tūkst. Eur darbo užmokesčiui (Sveikatos apsaugos ir socialinės paramos programa).

6. Leisti Pabaisko pagrindinei mokyklai 4,0 tūkst. Eur darbo užmokesčiui skirtų asignavimų iš savivaldybės biudžeto panaudoti įstaigos apsaugos sistemos įrengimui (Žinių visuomenės plėtros programa).

7. Skirti 10,9 tūkst. Eur Pabaisko pagrindinei mokyklai apsaugos sistemos įrengimui iš rajono savivaldybės biudžete patvirtintos Ugdymo įstaigų aprūpinimo ugdymo priemonėmis, įranga ir įstaigų remonto programos (Žinių visuomenės plėtros programa).

**8. Patikslinti asignavimus Savivaldybės administracijai:**

**8.1. skirti 150,0 tūkst. Eur specialiąją tikslinę dotaciją melioracijos išlaidoms (Kaimo plėtros programa);**

**8.2. skirti 271,8 tūkst. Eur iš valstybės biudžeto kelių priežiūros ir plėtros programai finansuoti (Viešosios infrastruktūros plėtros programa);**

8.3. leisti 0,5 tūkst. Eur iš savivaldybės biudžeto vandentvarkos priežiūrai, remontui ir įrengimui skirtų asignavimų išlaidoms panaudoti vandentvarkos tinklų atstatymui (Aplinkos apsaugos programa).

**8.4. sumažinti 8,9 tūkst. Eur iš savivaldybės biudžeto kompensacijoms UAB Ukmergės autobusų parkui už moksleivių vežimą į ugdymo įstaigas (Viešosios infrastruktūros plėtros programa).**

**9. Skirti 8,9 tūkst. Eur iš savivaldybės biudžeto Ukmergės kraštotyros muziejui –- palėpės sutvarkymo ir dezinfekavimo išlaidoms padengti (Kultūros paslaugų plėtros programa).**

Savivaldybės meras

Projektą parengė:

Strateginio planavimo ir biudžeto skyriaus vedėja Vida Butkevičienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

**UKMERGĖS RAJONO SAVIVALDYBĖS ADMINISTRACIJOS**

**STRATEGINIO PLANAVIMO IR BIUDŽETO SKYRIUS**

**AIŠKINAMASIS RAŠTAS**

**SPRENDIMO PROJEKTUI**

**,,DĖL UKMERGĖS RAJONO SAVIVALDYBĖS 2020 M.**

**BIUDŽETO PATIKSLINIMO”**

2020 m. gegužės 11 d.

Ukmergė

**1. Sprendimo projekto rengimo pagrindas.**

Lietuvos Respublikos vietos savivaldos įstatymo 51 straipsnio 2 dalis, kuri numato, kad biudžetiniais metais savivaldybės taryba biudžetą gali tikslinti.

**2. Sprendimo projekto tikslas ir esmė:**.

Atsižvelgiant į gautas Europos Sąjungos finansinės paramos lėšas bei tikslines lėšas iš Valstybės biudžeto investicijų projektų vykdymui, siūloma padidinti Savivaldybės biudžeto pajamas bei asignavimus projektų vykdymui. Pateikus paraišką, gautas finansavimas dviejų projektų vykdymui iš Valstybės investicijų programos.

Dėl paskelbto karantino Lietuvoje nuo 2020 m. kovo 13 d. buvo nutrauktos Ukmergės rajono savivaldybės viešosios pirties bei Deltuvos viešosios pirties veiklos. Kadangi pirčių išlaikymo išlaidos bei dalis darbo užmokesčio buvo apmokama iš surenkamų pajamų už pirčių veiklą, todėl nevykdant veiklos patirtas išlaidas siūloma kompensuoti iš savivaldybės biudžeto lėšų.

Pabaisko pagrindinė mokykla įsirengė pastato apsaugos sistemas (gaisro aptikimo, vaizdo stebėjimo ir apsaugos signalizavimo). Darbų atlikimo kaina – 14,9 tūkst. Eur. Dalį lėšų įstaiga sutaupys atsisakydama sargų pareigybių, o kitą dalį siūloma skirti iš Ugdymo įstaigų aprūpinimo ugdymo priemonėmis, įranga ir įstaigų remonto programos.

***Lietuvos Respublikos susisiekimo ministro 2020-05-19 įsakymu Nr. 3-333, 2020-05-22 įsakymu Nr. 3-345 Ukmergės rajono savivaldybei skirta:***

|  |  |
| --- | --- |
| ***Žemaitkiemio seniūnijos vietinės reikšmės keliui Nr. Žm-09 į Žemaitkiemio kapines taisyti (remontuoti)*** | ***29,5*** |
| ***Ukmergės miesto Pivonijos gatvei (Nr.Uk-110) (privažiavimui prie masinės žydų genocido aukų vietos Pivonijos šile) taisyti (remontuoti)*** | ***47,3*** |
| ***Ukmergės miesto vietinės reikšmės keliui Nr.Uk-58-3 ,,Įvažiavimas link valymo įrenginių Kauno g.“ kapitališkai remontuoti, įrengiant pėsčiųjų ir dviračių taką*** | ***195,0*** |

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** Nėra.

**4. Sprendimui įgyvendinti reikalingos lėšos ir galimi finansavimo šaltiniai:** Numatyta šiame sprendimo projekte.

**5. Priėmus sprendimą laukiami rezultatai, galimos pasekmės:** Efektyvus savivaldybės biudžeto lėšų naudojimas.

**6. Priimtam sprendimui įgyvendinti reikalingi papildomi teisės aktai (*priimti, pakeisti, panaikinti*):** Nereikia.

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** Neatliekamas.

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** Neatliekamas.

**9. Sekretoriatas priimtą sprendimą pateikia\*:**

Sekretoriatas priimtą sprendimą pateikiaStrateginio planavimo ir biudžeto skyriui bei sprendimo projekte įvardintoms biudžetinėms įstaigoms ir Savivaldybės administracijos skyriams.

**10. Aiškinamojo rašto priedai:** Nėra.

Strateginio planavimo ir biudžeto skyriaus vedėja Vida Butkevičienė